# Salma Paralluelo Ayingono

Salma Celeste Paralluelo Ayingono (Saragossa, 13 de novembre de 2003), més coneguda com a Salma Paralluelo, és una futbolista i exatleta espanyola que juga com a extrem esquerra amb el FC Barcelona i en la selecció espanyola de futbol.
Ha estat campiona europea i és la primera dona en la història en guanyar la "triple corona" mundial, (sub-17, sub-20 i absoluta) en futbol i dues vegades medalla d'or al Festival Olímpic de la Joventut Europea a atletisme.

## Primers anys

Paralluelo va néixer a Saragossa de pare espanyol i mare fang equatoguineana, aquesta última es va traslladar des de Guinea Equatorial perquè el seu fill d'una relació anterior amb una deficiència visual congènita severa pogués rebre millor tractament mèdic a Espanya. A banda dels citats, té dos germans més, José Jaime i Lorenzo, ambdós futbolistes.

## Carrera al futbol
### Carrera de club

Va debutar al Zaragoza Club de Fútbol de la Segona Divisió, en complir els 15 anys, edat mínima per poder competir en categoria nacional. A principis de la temporada 2019-20 va fitxar pel Vila-real CF, de la mateixa categoria, afiliant-se en aquell moment al Playas de Castellón d'Atletisme.
Arran de la crisi per la Covid-19 i una forta lesió patida jugant al futbol, des del 2020 practica menys atletisme. El juliol del 2022 fitxa pel FC Barcelona, dedicant-se en exclusivitat al futbol i retirant-se de l'atletisme.
En la seva primera temporada amb el Barça va guanyar la Supercopa d'Espanya, la Lliga F i la Lliga de Campions, començant de titular tant la final de la Supercopa com la final de la Lliga de Campions.

### Carrera internacional

Paralluelo és internacional amb Espanya. També va ser seleccionable amb Guinea Equatorial.
Va guanyar el Campionat Femení Sub-17 de la UEFA 2018, la Copa Mundial Femenina Sub-17 de la FIFA 2018 i la Copa Mundial Femenina Sub-20 de la FIFA 2022. Va debutar amb l'absoluta l'11 de novembre de 2022, sent titular i marcant un triplet en la victòria per 7-0 a casa davant l'Argentina en un amistós.

#### Mundial de 2023

A finals de juny de 2023 va entrar a la llista definitiva de 23 jugadores del seleccionador Jorge Vilda per a jugar la Copa Mundial Femenina de 2023, disputada a Austràlia i Nova Zelanda.
En el partit de quarts de final, contra els Països Baixos, va marcar el gol que va classificar Espanya per a les semifinals per primera vegada en la seva història i va ser triada millor jugadora del partit. En la semifinal, contra Suècia, va marcar un altre gol i de nou va ser proclamada millor jugadora del partit.
Després de guanyar la final contra Anglaterra, en què va jugar com a titular, va ser proclamada millor jugadora jove del torneig.

## Carrera en atletisme

Com a atleta, s'afilia al club d'atletisme Alcampo Scorpio 71 de Saragossa, amb Félix Laguna com a entrenador. Ha participat en competicions de moltes disciplines atlètiques diferents, si bé ha destacat en els 300 metres tanques, on va guanyar el campionat d'Espanya sub-16, batent el récord d'Espanya amb un temps de 42,56 segons. També és campiona d'Espanya sub-18 en 300 metres i subcampiona d'Espanya sub-18 en triple salt. Però on més ha destacat és en els 400 metres llisos, disciplina en la qual va aconseguir el récord espanyol de la categoria sub-20 el 16 de febrer de 2019, amb un temps de 54,10 segons, en les semifinals dels 55ens campionats d'Espanya absoluts en pista coberta. Dos dies després va aconseguir la medalla de bronze a la final, tornant a batre el rècord sub-20, rebaixant-lo aquesta vegada fins als 53,83 segons. Aquesta actuació li va permetre accedir als campionats europeus d'atletisme, i convertir-se en la segona atleta més jove de la història en participar en aquesta competició a l'edat de 15 anys i 108 dies, només superada per l'atleta noruega Kjersti Tysse, que el 1987 va debutar als 15 anys i 4 dies. Salma Paralluelo resultà eliminada a la primera ronda de la competició.

## Palmarès
#### FC Barcelona

* Primera Divisió: 2022-23, 23-24
* Supercopa d'Espanya: 2023
* Lliga de Campions Femenina de la UEFA: 2022-23, 23-24

#### Espanya

* Copa Mundial Femenina de la FIFA: 2023

#### Espanya sub-20

* Copa Mundial Femenina Sub-20 de la FIFA: 2022

#### Espanya sub-17

* Campionat Femení Sub-17 de la UEFA: 2018
* Copa Mundial Femenina Sub-17 de la FIFA: 2018

### Individual

* Premi a la Jugadora Jove de la Copa Mundial Femenina de la FIFA: 2023

## Referències

* 1 2 3 «Datos del atleta: Salma Celeste Paralluelo Ayingon. Temporada 2018/2019». Real Federación Española de Atletismo. Arxivat de l'original el 2022-11-05. [Consulta: 18 febrer 2019].(castellà)
* ↑ Armengol, Joan Carles. «Salma Paralluelo, un prodigio a dos bandas» (en castellà), 22-02-2019. [Consulta: 21 agost 2023].
* ↑ «Salma deshoja la margarita y ficha por el Villarreal y el Playas de Castellón» (en castellà), 18-09-2019. [Consulta: 21 agost 2023].
* 1 2 3 Nast, Condé. «Así es Salma Paralluelo, la campeona del mundo de fútbol con España (y Premio Princesa Leonor) que también deslumbró en el atletismo». Vanity Fair, 29-08-2022. [Consulta: 11 setembre 2022].
* 1 2 «Continúa la búsqueda de Florencio Ayingono Eworo | Entrevista con su madre, Diosdada Ayingono» (en castellà), 21-12-2012. [Consulta: 21 agost 2023].
* ↑ REDACCIÓN. «Los hermanos Paralluelo brillan con fuerza en la ‘Cantera Grogueta’» (en castellà), 02-12-2019. [Consulta: 21 agost 2023].
* ↑ Menayo, David «Salma Paralluelo, la gacela de 'La Rojita'» (en castellà). Marca, 01-12-2018 [Consulta: 1r agost 2023].
* ↑ Mata, Javier «Salma Paralluelo ya está en Vila-real para quedarse» (en castellà). As, 05-09-2019 [Consulta: 1r agost 2023].
* ↑ Menayo, David «Salma deshoja la margarita y ficha por el Villarreal y el Playas de Castellón» (en castellà). Marca, 18-09-2019 [Consulta: 1r agost 2023].
* ↑ «Plantilla». Zaragoza Club de Fútbol Femenino. [Consulta: 18 febrer 2019].(castellà)
* ↑ Griñán, Marta. «Oficial: Salma Paralluelo ficha por el Villarreal y competirá con el Playas de Castellón» (en castellà). Diari As, 18-09-2019. [Consulta: 2 abril 2022].
* ↑ «Salma Paralluelo: "Me costó mucho y me sigue costando dejar el atletismo" | Onda Cero Radio» (en castellà), 31-08-2022. [Consulta: 11 setembre 2022].
* ↑ Aragón, Heraldo de. «Salma Paralluelo ficha por el FC Barcelona y abandona el atletismo» (en castellà). [Consulta: 11 setembre 2022].
* ↑ «Real Sociedad vs. FC Barcelona - Supercopa de España Femenina» (en castellà). LaLiga. [Consulta: 1r agost 2023].
* ↑ «Barcelona-Wolfsburg» (en anglès). uefa.com. [Consulta: 1r agost 2023].
* ↑ «Salma Paralluelo se proclama campeona de Europa sub 17». Heraldo de Aragón, 21-05-2018.(castellà)
* ↑ «La Sub-17 femenina se proclama campeona del mundo». Reial Federació Espanyola de Futbol, 02-12-2018. Arxivat de l'original el 2019-02-19. [Consulta: 18 febrer 2019].(castellà)
* ↑ «Salma encabeza una España de debutantes». Marca, 11-11-2022.
* ↑ Aragón, Heraldo de. «Salma Paralluelo va al Mundial y Marta Cardona se queda fuera por sorpresa» (en castellà). [Consulta: 21 agost 2023].
* ↑ «Salma hace soñar a España en grande» (en castellà), 11-08-2023. [Consulta: 21 agost 2023].
* ↑ «Visa Player of the Match: Salma Paralluelo» (en anglès). FIFA.
* ↑ «Otra vez Salma Paralluelo» (en castellà), 15-08-2023. [Consulta: 21 agost 2023].
* ↑ «Visa Player of the Match: Salma Paralluelo» (en anglès). FIFA.
* ↑ «Salma Paralluelo, mejor jugadora joven del torneo: "Soy la mujer más feliz del mundo"» (en castellà), 20-08-2023. [Consulta: 21 agost 2023].
* ↑ «Salma Paralluelo : «Sueño con conquistar el oro en unos Juegos, nada es imposible»». El Periódico de Aragón, 19-02-2019.(castellà)
* ↑ «Datos del atleta: Salma Celeste Paralluelo Ayingon. Temporada 2017/2018». Real Federación Española de Atletismo. Arxivat de l'original el 2022-11-05. [Consulta: 18 febrer 2019].(castellà)
* ↑ «Salma Paralluelo, el dilema de una niña prodigio». El País, 09-11-2018.(castellà)
* ↑ «La futbolista Salma Paralluelo también es una campeona en atletismo: bate el récord sub-18 de 400 con 54.10». La Vanguardia, 16-02-2019.(castellà)
* ↑ «Salma Paralluelo, nace una estrella». Heraldo de Aragón, 18-02-2019.(castellà)
* 1 2 «¡Salma Paralluelo, la segunda atleta más joven de la historia en disputar un Europeo!». Diario Marca, 18-02-2019.(castellà)
* ↑ «Salma Paralluelo, con 15 años, paga la novatada». Diari Sport, 01-03-2019.(castellà)
* ↑ Wrack, Suzanne «Rolfö caps Barcelona comeback against Wolfsburg to win thrilling WCL final» (en anglès). The Observer, 03-06-2023. ISSN: 0029-7712.
* ↑ «FIFA Women's World Cup awards: Bonmati wins Golden Ball» (en anglès). FIFA.

## Enllaços externs

* «Salma Paralluelo». Eurosport. [Consulta: 18 febrer 2019].(castellà)